# Dekandolio trapiabudė

### Straipsnis iš Vikipedijos, laisvosios enciklopedijos.

Psathyrella candolleana
Mokslinė klasifikacija

Karalystė: | Grybai ( Fungi)
Skyrius: | Papėdgrybūnai ( Basidiomycota)
Klasė: | Papėdgrybiai ( Basidiomycetes)
Eilė: | Agarikiečiai ( Agaricales)
Šeima: | Psathyrellaceae ( Psathyrellaceae)
Gentis: | Trapiabudė ( Psathyrella)
Rūšis: | Dekandolio trapiabudė ( Psathyrella candolleana)

Index Fungorum

Dekandolio trapiabudė (Psathyrella candolleana) – trapiabudžių (Psathyrella) genties grybas.

Vaisiakūniai vidutinio didumo. Kepurėlė 5-7 cm skersmens, iš pradžių varpelio formos, vėliau horizontali, su gūbreliu, lygi arba smulkiai plaušuota, balkšva, kreminės spalvos, rusva, išblunkanti iki baltos, gležna, trapi, pakraščiai su dalinio apdangalo liekanomis. Lakšteliai jaunų balti, senesnių rausvi, rausvai rudi, siauri, tankūs, trapūs, priaugtiniai. Kotas 5-8 cm ilgio, 0,3-0,6 cm storio, tuščiaviduris, į pagrindą storėjantis, trapus, baltas, prie pagrindo labai plaušuotas. Trama balta, plona, trapi, be ypatingo kvapo ir skonio.

Auga birželio – rugsėjo mėn. lapuočių, mišriuose miškuose, krūmynuose, kartais grupėmis. Grybas dažnas, valgomas, bet menkavertis, nes labai trapus.

Rodomas puslapis "http://lt.wikipedia.org../../../d/e/k/Dekandolio_trapiabud%C4%97.html"

Kategorija: Agarikiečiai

##### Views

- Straipsnis
- Aptarimas
- Dabartinė versija

##### Paieška

##### Kitomis kalbomis

- Česky
- Italiano
- Nederlands